རྒྱལ་ཁབ་ནགས་ལས་དང་རྩྭ་ས་ཅུའུ་ཡི་ཅུའུ་ཀྲང་གཞོན་པ་ལིས་ཁྲུང་ལེའང་གིས་སྒོ་བྱང་འགེལ་བའི་མཛད་སྒོའི་སྟེང་བཤད་རྒྱུར།རྒྱལ་ཁབ་ནགས་ལས་དང་རྩྭ་ས་ཅུའུ་ཡིས་འབྲེལ་ཡོད་སྡེ་ཁག་དང་མཉམ་དུ།ཀན་སུའུ་དང་མཚོ་སྔོན་ཞིང་ཆེན་གཉིས་ལ་སྲུང་སྐྱོབ་བྱེད་ཐབས་བཟང་པོ་དང་།སྲུང་སྐྱོབ་ལམ་ལུགས་ནན་མོ་གཏན་འཁེལ་བྱས་ཏེ།མདོ་ལ་རི་བོའི་རྒྱལ་ཁབ་སྤྱི་གླིང་འཛུགས་སྐྲུན་ལ་སྐུལ་འདེད་བྱེད་རྒྱུ་ཡིན་ཞིང་།མུ་མཐུད་ནས་གནད་དོན་ཁྲིད་སྟོན་དང་།བཅོས་སྒྱུར་གྱི་བསམ་ཕྱོགས་རྒྱུན་འཁྱོངས་བྱས་ཏེ།མདོ་ལ་རི་བོའི་རྒྱལ་ཁབ་སྤྱི་གླིང་འཛུགས་སྐྲུན་དང་དེའི་རྒྱུད་ཀྱི་སྣོད་བཅུད་ཁོར་ཡུག་གི་གནད་དོན་དག་ཐེར་གྱི་ལས་ཀ་གོ་སྐབས་སུ་བཟུང་ནས་ལོ་རྒྱུས་ཀྱིས་ཤུལ་དུ་བཞག་པའི་གནད་དོན་དག་ཐག་གཅོད་ཡག་པོ་དང་།སྣོད་བཅུད་སླར་གསོ་དཔེ་སྟོན་ཁུལ་བསྐྲུན་པར་འབད་བརྩོན་བྱེད་དགོས་པར་མ་ཟད།གང་མགྱོགས་སྒོས་མདོ་ལ་རི་བོའི་རྒྱལ་ཁབ་སྤྱི་གླིང་གི་ས་མཚམས་རྟོག་ཞིབ་དང་།བྱེད་ནུས་ས་མཚམས་དབྱེ་བ།རྡོ་རིང་འཛུགས་པ།དབང་ཆ་གཏན་འཁེལ་ཐོ་འགོད་བྱེད་པ་བཅས་ཡོངས་འགྲུབ་བྱེད་པ་དང་།མདོ་ལ་རི་བོའི་རྒྱལ་ཁབ་སྤྱི་གླིང་ལམ་ལུགས་ཚོད་ལྟའི་སྤྱིའི་འཆར་འགོདཀྱི་བཟོ་སྒྲིག་དང་།སྙན་ཞུ་མཆན་འགོད་སོགས་ཀྱི་བྱ་བ་མགྱོགས་པོར་སྒྲུབ་ཏེ།མདོ་ལ་རི་བོའི་རྒྱལ་ཁབ་སྤྱི་གླིང་གི་འབྲེལ་ཡོད་སྲིད་ཇུས་དང་།བྱེད་ཐབས།སྒྲིག་རིམ་སོགས་བཟོས་ནས་ཚོད་ལྟའི་བྱ་བ་དེ་སྐས་རིམ་གསར་པ་ཞིག་ཏུ་བསླེབས་པར་སྐུལ་འདེད་གཏོང་དགོས།འགུལ་རྣམ་ཅན་གྱི་ལྟ་སྐུལ་ཚད་འཇལ་དྲ་རྒྱའི་མ་ལག་རྒྱུན་ཆད་མེད་པར་འཐུས་ཚང་དུ་གཏོང་བ་དང་།གནམ་ས་བར་སྟོང་གཞི་གཅིག་ཅན་གྱི་སྣོད་བཅུད་ཁོར་ཡུག་ལྟ་ཞིབ་ཚད་ལེན་དྲ་བ་བཙུགས་ནས།དཔེར་མཚོན་གྱི་སྐྱེ་ཁམས་མ་ལག་དང་ཆུའི་འབྱུང་ཁུངས་གཙོ་བོ་གནད་སར་བཟུང་ནས་ལྟ་ཞིབ་ཚད་ལེན་བྱེད་དགོས།ལྟ་སྐུལ་ཞིབ་བཤེར་དང་ཁྲིམས་འཛིན་ལ་ཤུགས་སྣོན་བྱས་ཏེ།ལྐོལ་ཏུ་སྔོག་འདོན་དང་རི་དྭགས་ལྐོག་གསོད་བྱེད་པ་སོགས་ཀྱི་ཁྲིམས་འགལ་སྒྲིག་འགལ་གྱི་བྱ་སྤྱོད་ལ་རྡུང་རྡེག་དྲག་པོ་བཏང་ནས།མདོ་ལ་རི་བོའི་རྒྱལ་ཁབ་སྤྱི་གླིང་གི་སྣོད་བཅུད་བདེ་འཇགས་ལ་སྲུང་སྐྱོང་ནུས་ལྡན་བྱེད་དགོས།